18 PRIEDAS

PATVIRTINTA

 Panevėžio suaugusiųjų ir jaunimo

mokymo centro direktoriaus

 2023 m. gegužės 18 d.

 įsakymu Nr. V- 58

**PANEVĖŽIO SUAUGUSIŲJŲ IR JAUNIMO MOKYMO CENTRO**

**SOCIALINĖS - PILIETINĖS VEIKLOS ORGANIZAVIMO**

**TVARKOS APRAŠAS**

# BENDROSIOS NUOSTATOS

1. Socialinės-pilietinės veiklos organizavimo tvarkos aprašas parengtas vadovaujantis 2023 - 2024 ir 2024 - 2025 m. m. pradinio, pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr. V-586, Centro bendruomenės tradicijomis bei poreikiais.
2. Socialinė-pilietinė veikla organizuojama jaunimo klasių mokiniams ir yra privaloma ugdymo(si) proceso dalis, įtraukiama į Centro 2023- 2024 ir 2024-2025 m. m. ugdymo planą.
3. Socialinės-pilietinės veiklos tikslas – ugdyti socialines - pilietines nuostatas ir kompetencijas, tapti aktyviais, informuotais ir atsakingais piliečiais, siekti Centro tikslų vykdant visuomenei, Centro bendruomenei, pačiam mokiniui naudingą veiklą.
4. Socialine-pilietine veikla siekiama:
	* sudaryti sąlygas mokiniams įgyti žinių ir patirties naujose situacijose,
	* ugdyti konstruktyvaus bendravimo ir bendradarbiavimo įgūdžius;
	* stiprinti Centre pagarbos, tolerancijos vertybines nuostatas;
	* ugdyti motyvaciją dalyvauti Centro bendruomenės veiklose;
	* telkti klasių bendruomenes.
5. Organizuojant socialinę-pilietinę veiklą, atsižvelgiama į mokinių amžiaus tarpsnių ypatumus, ji siejama su Centro veiklos tikslais, tradicijomis, vykdomais projektais, mokiniai skatinami patys inicijuoti ir vykdyti projektinę veiklą.

# SOCIALINĖS-PILIETINĖS VEIKLOS ORGANIZAVIMO PRINCIPAI

1. Socialinės-pilietinės veiklos orientuotos į mokinių socialinių ryšių kūrimą ir stiprinimą pačioje klasės, Centro bendruomenėje, pilietiškumo bei atsakingo dalyvavimo gebėjimų ugdymąsi, dalyvaujant prasmingoje ir patrauklioje jauniems žmonėms veikloje.
2. Socialinės - pilietinės veiklos kryptys: darbinė, ekologinė, projektinė, socialinė, pilietinė ir kt. (1 priedas).
3. Socialinės-pilietinės veiklos trukmė jaunimo klasių mokiniams: 2023-2024 mokslo metais 8J, 10J - 10 valandų, 9J – 20 val., o 2024-2025 mokslo metais visoms jaunimo klasėms - 20 val. (pamokų) per mokslo metus.
4. Socialinės-pilietinės veiklos organizavimą koordinuoja direktoriaus pavaduotojas ugdymui.
5. Socialinę - pilietinę veiklą organizuoja Centro vadovybė, klasių vadovai, dalykų mokytojai, pagalbos mokiniui specialistai, kiti Centro bendruomenės nariai, įtraukiami Centro socialiniai partneriai.
6. Iki mokslo metų pradžios metodinės grupės socialinės-pilietinės veiklos organizavimą koordinuojančiam direktoriaus pavaduotojui ugdymui pateikia veiklų, už dalyvavimą kuriose mokiniams galima skirti socialinės-pilietinės veiklos valandas, sąrašą, nurodo šias veiklas organizuojančius mokytojus, preliminarų laiką. Rugsėjo pradžioje klasės vadovas pateikia mokiniams socialinės-pilietinės veiklos apskaitos lapus (1 priedas), supažindina su galimų veiklų pasiūla. Mokiniai susiplanuoja veiklas.
7. Pasibaigus mokslo metams skiriama klasės valandėlė atliktos veiklos refleksijai, naujų veiklų suplanavimui kitiems mokslo metams.
8. Socialinės-pilietinės veiklos lape (2 priedas) pasirašo konkrečią veiklą skyręs asmuo.
9. Už Centro ribų atliktą mokinio socialinę-pilietinę veiklą patvirtina atitinkama įstaiga, išduodama pažymą (patvirtintą antspaudu ir atsakingo asmens parašu) apie atliktą veiklą, jos trukmę. Dokumentas saugomas kartu su kitais mokinio socialinės-pilietinės veiklos dokumentais.
10. Socialinę-pilietinę veiklą klasės vadovas fiksuoja e - dienyne.
11. Socialinės-pilietinės veiklos įrodymus kaupia patys mokiniai. Apskaitos lapai gali būti saugomi segtuvuose klasės vadovo kabinete. Mokslo metų pabaigoje mokinių socialinės pilietinės veiklos apskaitos lapai (veiklos įrodymai) kaupiami mokinio asmens byloje.
12. Mokslo metų pabaigoje socialinės-pilietinės veiklos atlikimas įvertinamas įskaita. Negavus įskaitos, mokiniui skiriami papildomi trūkstamos trukmės socialinės-pilietinės veiklos darbai.
13. Klasės vadovas apibendrina veiklą ir pateikia informaciją raštu kuruojančiam vadovui.

# BAIGIAMOSIOS NUOSTATOS

1. Mokinių tėvai (globėjai) apie socialinę-pilietinę veiklą informuojami rugsėjo mėn.
2. Ugdymą organizuojant nuotoliniu būdu socialinės - pilietinės veiklos organizavimo principai (veiklų pasiūla,  apskaita) koreguojami.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Socialinės-pilietinės veiklos organizavimo tvarkos aprašo

1 priedas

|  |  |  |
| --- | --- | --- |
| **Socialinės-pilietinės veiklos kryptys** | **Veiklos pobūdis, konkretūs darbai** | **Orientacinis valandų skaičius per metus** |
| **1.Pagalba Centrui (darbinė)** | * 1. Svetingos aplinkos kūrimas: dekoracijos, afišos, skelbimai renginiams, plakatai; Centro puošimas šventėms/renginiams;
	2. Pagalba dalykų ir klasių mokytojams tvarkant kabinetus, metodinę medžiagą, kuriant mokymo priemones, apipavidalinant stendus;
	3. Pagalba budintiems mokytojams pertraukų, Centro bendruomenės renginių metu;
	4. Pagalba Centro bibliotekoje, skaitykloje;
	5. Savanoriška pagalba rūbinėje, valgykloje ne budėjimo metu.
 | iki 2 val. |
| **2. Ekologinė veikla** | * 1. Centro aplinkos tvarkymas;
	2. Dalyvavimas Šiaulių gatvės bendruomenės, miesto, respublikinėse ekologinėse akcijose, projektuose:
		+ savanoriška talka mikrorajone bendradarbiaujant su seniūnija (galima ir pagal gyvenamą vietą);
	3. Kapinių tvarkymas.
 | iki 3 val. |
| **3. Projektinė veikla** | * 1. Dalyvavimas pilietinio ugdymo, prevenciniuose, socialiniuose, profesinio orientavimo, kraštotyriniuose ir kituose projektuose;
	2. Mokinių inicijuoti ir atlikti mokymosi tarnaujant projektai.
 | iki 3 val.iki 5 val. |
| **4. Socialinė (pedagoginės pagalbos) veikla** | * 1. Individuali pagalba mokymosi sunkumų turintiems mokiniams;
	2. Naujai atvykusių klasių mokinių kuravimas;
	3. Pagalba mokytojams, administracijai organizuojant ir vykdant edukacines, prevencines veiklas, renginius.
 | iki 5 val. |
| **5. Savanorystė** | * 1. Veikla Šiaulių gatvės bendruomenės organizuojamose akcijose;
	2. Pagalba gyvūnų globos prieglaudoms;
	3. Pagalba socialinės globos įstaigoms;
	4. Savanoriškas darbas nevyriausybinėse organizacijose.
	5. Dalyvavimas gerumo, labdaros akcijos:
		+ ,,Maisto banko“ akcija (rudenį ir pavasarį);
		+ Kalėdinė akcija.
 | iki 5 val.(pagal šiųįstaigų pateiktą informaciją) |
| **6. Pilietinė veikla** | * 1. Dalyvavimas valstybės atmintinų dienų ir švenčių renginiuose, jų organizavimas;
	2. Dalyvavimas jaunimo organizacijų veikloje.
 | iki 3 val. |
| **7. Kita veikla** | * 1. Centro atstovavimas ir garsinimas miesto, šalies olimpiadose, konkursuose, koncertinėse programose, kultūriniuose, sporto ir kituose renginiuose;
	2. Veikla siūlomose organizacijose;
	3. Straipsnių rašymas apie Centro veiklą ir renginius, jų fotografavimas ir viešinimas Centro internetinėje svetainėje.
 | iki 2 val (už renginį) |

Socialinės-pilietinės veiklos organizavimo tvarkos aprašo

2 priedas

**Klasė**

# MOKINIO SOCIALINĖS-PILIETINĖS VEIKLOS APSKAITOS LAPAS 2023 - 2024 m. m.

**Mokinio (ės) vardas, pavardė**

|  |  |  |  |
| --- | --- | --- | --- |
| Data | Veiklos pobūdis | Valandų skaičius | Mokytojo (kito asmens) vardas, pavardė, parašas |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Bendras atliktos veiklos valandų skaičius:

Klasės vadovas

(parašas) (vardas, pavardė)